ai4bharat/Pralekha huggingface dataset:
বিদেশমন্ত্রক
দেশান্তর এবং মানুষের অবাধ যাতায়াতের ক্ষেত্রে অংশীদারিত্ব গড়ে তোলার লক্ষ্যে ভারত, গ্রেট ব্রিটেন এবং নর্দার্ন আইল্যান্ডের মধ্যে মউ স্বাক্ষরে মন্ত্রিসভার অনুমোদন
নয়াদিল্লি, ৫ মে, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা দেশান্তর এবং মানুষের অবাধ যাতায়াতের ক্ষেত্রে পারস্পরিক অংশীদারিত্ব গড়ে তোলার লক্ষ্যে গ্রেট ব্রিটেন এবং নর্দার্ন আইল্যান্ডের সঙ্গে ভারতের সমঝোতাপত্র স্বাক্ষরের বিষয়টি অনুমোদন করেছে।
উদ্দেশ্য :
পারস্পরিক এই সমঝোতা স্বাক্ষরের ফলে ভিসা প্রদানের ক্ষেত্রে আরও উদারীকরণ ঘটবে যার ফলে ছাত্রছাত্রী, গবেষক এবং দক্ষতার সঙ্গে যুক্ত পেশাদার ব্যক্তিদের অবাধ যাতায়াত আরও সহজ হবে। একইসঙ্গে, অনিয়মিত বা ব্যাপক দেশান্তর তথা মানব চোরাচালানের মতো জটিল বিষয়গুলিতে সংশ্লিষ্ট সব পক্ষের মধ্যে সহযোগিতা আরও নিবিড় হবে।
এই সমঝোতা স্বাক্ষরের ফলে আর্থিক উন্নয়নের সঙ্গে যুক্ত বিভিন্ন কর্মসূচির মাধ্যমে পারস্পরিক অবদান যোগানোর লক্ষ্যে ভারতীয় ছাত্রছাত্রী, শিক্ষাবিদ ও গবেষকরা লাভবান হবেন। এমনকি, আর্থিক কারণে দক্ষতার সঙ্গে যুক্ত পেশাদারদের দেশান্তর আরও সহজ হবে। মেধাবী ছাত্রছাত্রীদের গবেষণামূলক কাজকর্মের জন্য একে অপরের দেশে যাওয়ার ক্ষেত্রে এবং সংশ্লিষ্ট দেশগুলিতে উদ্ভাবনের অনুকূল বাতাবরণ গড়ে তুলতে এই সমঝোতাপত্রটি গুরুত্বপূর্ণ ভূমিকা নেবে।
ভারতের বিদেশ মন্ত্রক যৌথ কর্মীগোষ্ঠী গঠনের মাধ্যমে সমঝোতাপত্রের বিভিন্ন দিকের কার্যকর রূপায়ণের ওপর নিবিড় নজর রাখবে।
SC/BD/DM
(Visitor Counter : 109
সারওরসায়নমন্ত্রক
সরকার, দেশে সারের প্রচুর যোগান নিশ্চিত করেছে
নতুনদিল্লি, ৯ এপ্রিল, ২০২০
কেন্দ্রীয় রসায়ন ও সার মন্ত্রী শ্রী ডিভি সদানন্দ গৌড়া জানিয়েছেন, আসন্ন খরিফ মরশুমে সার দপ্তর, দেশে পর্যাপ্ত সারের যোগান নিশ্চিত করেছে। এক ট্যুইট বার্তায় শ্রী গৌড়া জানিয়েছেন, সারের যথেষ্ট মজুত ভান্ডার রয়েছে।
নির্দিষ্ট সময়ে চাষীরা যেন সঠিক পরিমাণে সার পান, তা নিশ্চিত করতে সরকার অঙ্গীকারবদ্ধ। সরকার, সারের উৎপাদন এবং পরিবহণের বিষয়টি নজরে রেখেছে। এই প্রসঙ্গে রেল মন্ত্রকও রাজ্য সরকারগুলির সঙ্গে নিয়মিত যোগাযোগ রেখে চলছে।
দপ্তরের অধীনস্থ রাষ্ট্রায়ত্ত্ব ন্যাশনাল ফার্টিলাইজার লিমিটেড – এনএফএল, তাদের নাঙ্গাল, ভাতিন্ডা, পানিপথ এবং বিজয়পুরের কারখানায় পুরো মাত্রায় সার উৎপাদন চলছে বলে মন্ত্রী এক ট্যুইট বার্তায় উল্লেখ করেন। এছাড়া কৃষক সম্প্রদায়ের সুবিধের জন্য বাজারে নিয়মিত ইউরিয়া সরবরাহও করা হচ্ছে।
(CG/CB
স্বাস্থ্যওপরিবারকল্যাণমন্ত্রক
অক্সিজেন কনসেনট্রেটর, সিলিন্ডার, জেনারেশন প্ল্যান্ট এবং ৩.৪ লক্ষেরও বেশি রেমডেসিভির ভয়েল-এর মতো আন্তর্জাতিক সাহায্য পাওয়ার পর ভারত সরকার পূর্ণ সহযোগিতার অঙ্গ হিসেবে তৎপরতার সঙ্গে তা রাজ্য ও কেন্দ্রশাসিত অঞ্চলগুলিতে সরবরাহ করেছে
নতুন দিল্লি, ১১ মে, ২০২১
আন্তর্জাতিক সহযোগিতার অঙ্গ হিসেবে ভারত ৮ হাজার ৯০০ অক্সিজেন কনসেনট্রেটর, ৫ হাজার ৪৩টি অক্সিজেন সিলিন্ডার, ১৮টি অক্সিজেন জেনারেশন প্ল্যন্ট, ৫ হাজার ৬৯৮টি ভেন্টিলেটর/বাই প্যাপ এবং ৩.৪ লক্ষেরও বেশি রেমডেসিভির ভয়েল সাহায্য পেয়েছে। এই আন্তর্জাতিক সাহায্যগুলি দ্রুততার সঙ্গে রাজ্য ও কেন্দ্রশাসিত অঞ্চলগুলিতে পাঠানো হয়েছে। সড়ক ও আকাশ পথে এই আন্তর্জাতিক সাহায্য যাতে রাজ্য ও কেন্দ্রশাসিত অঞ্চলগুলিকে তৎক্ষণাৎ পৌঁছে দেওয়া যায় তার জন্য কেন্দ্রীয় সরকার দ্রুত শুল্ক ছাড়ের ব্যবস্থা গ্রহণ করেছে।
দেশে টিকাকরণ পর্বের তৃতীয় পর্যায় মিলিয়ে মোট ১৭.২৭ কোটি কোভিড টিকা দেওয়া হয়েছে।
২৪ ঘণ্টায় মোট সক্রিয় রোগীর সংখ্যা কমে ৩০ হাজার ১৬-তে নেমে এসেছে, যা গত ৬১ দিনের তুলনায় সবচেয়ে কম। একই সঙ্গে গত ২৪ ঘণ্টায় নতুন করে করোনা আক্রান্তের তুলনায় আরোগ্যের সংখ্যা বৃদ্ধি পেয়েছে।
আজ সকাল ৭টা পর্যন্ত পাওয়া তথ্য অনুযায়ী এপর্যন্ত মোট ২৫ লক্ষ ১৫ হাজার ৫১৯টি টিকাকরণ পর্বের মাধ্যমে ১৭ কোটি ২৭ লক্ষ ১০ হাজার ৬৬টি টিকার ডোজ দেওয়া হয়েছে। এর মধ্যে ৯৫ লক্ষ ৬৪ হাজার ২৪২ জন স্বাস্থ্য কর্মীকে প্রথম ডোজ, ৬৫ লক্ষ ৫ হাজার ৭৪৪ জন স্বাস্থ্য কর্মীকে দ্বিতীয় ডোজ, ১ কোটি ৪০ লক্ষ ৫৪ হাজার ৫৮ জন প্রথম সারির কর্মীকে প্রথম ডোজ এবং ৭৮ লক্ষ ৫৩ হাজার ৫১৪ জন প্রথম সারির কর্মীকে দ্বিতীয় ডোজ দেওয়া হয়েছে। ১৮ থেকে ৪৫ বছর বয়সী ২৫ লক্ষ ৫৯ হাজার ৩৩৯ জন সুবিধাভোগীকে প্রথম ডোজ এবং ৪৫ থেকে ৬০ বছর বয়সী ৫ কোটি ৫৫ লক্ষ ১০ হাজার ৬৩০ জন সুবিধাভোগীকে প্রথম ডোজ ও ৭১ লক্ষ ৯৫ হাজার ৬৩২ জন সুবিধাভোগীকে দ্বিতীয় ডোজ দেওয়া হয়েছে। পাশাপাশি ৬০ বছরের বেশী বয়সী ৫ কোটি ৩৮ লক্ষ ৬ হাজার ২০৫ জন সুবিধাভোগীকে প্রথম ডোজ ও ১ কোটি ৫৬ লক্ষ ৬০ হাজার ৭০২ জন সুবিধাভোগীকে দ্বিতীয় ডোজ দেওয়া হয়েছে।
১০টি রাজ্যে টিকাকরণের হার ৬৬.৭ শতাংশ। গত ২৪ ঘণ্টায় ১৮ থেকে ৪৪ বছর বয়সী ৫ লক্ষ ২৪ হাজার ৭৩১ জন সুবিধাভোগীকে কোভিড টিকার প্রথম ডোজ দেওয়া হয়েছে। টিকাকরণ পর্বের তৃতীয় পর্যায় শুরু হওয়ার পর থেকে এপর্যন্ত ৩০টি রাজ্য ও কেন্দ্রশাসিত অঞ্চলে মোট ২৫ লক্ষ ৫৯ হাজার ৩৩৯ জনকে টিকা দেওয়া হয়েছে। এর মধ্যে পশ্চিমবঙ্গে ৭ হাজার ৯২ জনকে টিকা দেওয়া হয়েছে। গত ২৪ ঘণ্টায় ২৫ লক্ষেরও বেশি মানুষকে কোভিড টিকার ডোজ দেওয়া হয়েছে। টিকাকরণ পর্বের ১১৫ তম দিনে ২৫ লক্ষ ৩ হাজার ৭৫৬ জনকে টিকা দেওয়া হয়েছে। এর মধ্যে ১৮ হাজার ৫৪২টি টিকাকরণের পর্বের মাধ্যমে ১০ লক্ষ ৭৫ হাজার ৯৪৮ জন সুবিধাভোগীকে প্রথম ডোজ এবং ১৪ লক্ষ ২৭ হাজার ৮০৮ জন সুবিধাভোগীকে তৃতীয় ডোজ দেওয়া হয়েছে।
দেশে এপর্যন্ত করোনা থেকে আরোগ্য লাভ করেছেন ১ কোটি ৯০ লক্ষ ২৭ হাজার ৩০৪ জন। জাতীয় সুস্থতার হার ৮২.৭৫ শতাংশ। ২৪ ঘণ্টায় আরোগ্য লাভ করেছেন ৩ লক্ষ ৫৬ হাজার ৮২ জন। ১০টি রাজ্যে আরোগ্য লাভের হার ৭২.২৮ শতাংশ। ২৪ ঘণ্টায় নতুন করে করোনা আক্রান্ত হয়েছেন ৩ লক্ষ ২৯ হাজার ৯৪২ জন। ১০টি রাজ্যে ২৪ ঘণ্টায় সংক্রমণের হার ৬৯.৮৮ শতাংশ। কর্ণাটকে একদিনে আক্রান্ত হয়েছেন ৩৯ হাজার ৩০৫ জন। মহারাষ্ট্রে ৩৭ হাজার ২৩৬ জন এবং তামিলনাড়ুতে ২৮ হাজার ৯৭৮ জন একদিনে আক্রান্ত হয়েছেন। ভারতে এপর্যন্ত সক্রিয় রোগীর হার ১৬.১৬ শতাংশ। ২৪ ঘণ্টায় মৃত্যু হয়েছে ৩ হাজার ৮৭৬ জনের। এর মধ্যে কর্ণাটকে ৫৯৬ এবং মহারাষ্ট্রে ৫৪৯ জনের মৃত্যু হয়েছে।
CG/SS/SKD
(Visitor Counter : 177
প্রধানমন্ত্রীরদপ্তর
প্রধানমন্ত্রী মহাত্মা গান্ধীর প্রয়াণ বার্ষিকীতে রাজঘাটে তাঁর স্মৃতিতে শ্রদ্ধা জানান
নয়াদিল্লি, ৩০ জানুয়ারি, ২০২৩
প্রধানমন্ত্রী শ্রী নরেন্দ্র মোদী মহাত্মা গান্ধীর প্রয়াণ বার্ষিকীতে নতুন দিল্লির রাজঘাটে তাঁর স্মৃতিতে আজ শ্রদ্ধা জানান।
প্রধানমন্ত্রী ট্যুইটে বলেন;
“রাজঘাটে বাপুকে শ্রদ্ধা জানিয়েছি।”
PG/PM/NS
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় প্যারা টেবিল টেনিসে মর্যাদাপূর্ণ স্বর্ণ পদক জয়ে ভাবিনা প্যাটেল’কে প্রধানমন্ত্রীর শুভেচ্ছা
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় প্যারা টেবিল টেনিসে মর্যাদাপূর্ণ স্বর্ণ পদক জয়ে ভাবিনা প্যাটেল’কে অভিনন্দন জানিয়েছেন।
প্রধানমন্ত্রী বলেছেন, “অনবদ্য @BhavinaOfficial আমাদের আরও একবার গর্বিত করেছেন! তিনি কমনওয়েলথ ক্রীড়া প্রতিযোগিতায় প্যারা টেবিল টেনিসে মর্যাদাপূর্ণ স্বর্ণ পদক জয়লাভ করেছেন। আমি আশাবাদী, তাঁর সাফল্যের জন্য ভারতের বহু তরুণ-তরুণী টেবিল টেনিস খেলতে উৎসাহী হবেন। আগামী দিনেও ভাবিনার আরও সাফল্য আমি কামনা করি”।
PG/CB/SB
(
শিল্পওবাণিজ্যমন্ত্রক
বাণিজ্য ও বিনিয়োগের বিষয়ে ভারত – ইইউ-র মধ্যে প্রথম উচ্চপর্যায়ের বার্তালাপ
নতুন দিল্লি, 6 ফেব্রুয়ারী, ২০২১
বাণিজ্য এবং বিনিয়োগের বিষয় নিয়ে ভারত এবং ইউরোপীয় ইউনিয়নের মধ্যে প্রথম উচ্চপর্যায়ের বার্তালাপ অনুষ্ঠিত হয়েছে। এই বার্তালাপে উপস্থিত ছিলেন কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল এবং ইউরোপীয় ইউনিয়নের কার্যনির্বাহী সহ-সভাপতি তথা বাণিজ্য কমিশনার মিঃ ভালডিস ডম্ব্রভস্কিস।
দ্বিপাক্ষিক বাণিজ্য এবং বিনিয়োগ সম্পর্কের বিষয়ে মন্ত্রী পর্যায়ে দিশানির্দেশের লক্ষ্যে গত বছরের জুলাইয়ে ভারত – ইইউ নেতৃত্বের মধ্যে ১৫-তম শীর্ষ সম্মেলন অনুষ্ঠিত হয়েছিল। সেই পথ অনুসরণ করেই শুক্রবার  এই বর্তালাপ অনুষ্ঠিত হয়েছে।
বার্তালাপে আলোচনার সময় মন্ত্রী কোভিড-১৯ পরবর্তী সময়ে বিশ্বের বিভিন্ন দেশের মধ্যে সহযোগিতা বৃদ্ধি ও সংহতির ওপর গুরুত্ব আরোপ করেন। পাশাপাশি ব্যবসায়িক সম্পর্ক বৃদ্ধি, দ্বিপাক্ষিক বাণিজ্য ও বিনিয়োগ বিষয়ে সম্পর্ক আরো মজবুত করে তোলার জন্য ঐক্যমত পষোণ করেন।
তাঁরা দ্বিপাক্ষিক বাণিজ্য ও বিনিয়োগ সহযোগিতা বিষয়ে আগামী তিন মাসের মধ্যে ফের একবার বৈঠকে বসতে সম্মত হয়েছেন। ভারত এবং ইইউ-র মধ্যে বহুপাক্ষিক বার্তালাপের ফলে সহযোগিতা ও সম্ভাবনাময় দিকগুলির প্রসারণের ওপর বিশেষ জোর দেওয়া হয়।
এদিনের আলোচনায় দ্বিপাক্ষক বাণিজ্য ও বিনিয়োগ চুক্তির বিষয় নিয়েও মতবিনিময় চলে। মন্ত্রীরা ঐক্যমত হয়েছেন যে, ভারত – ইইউ-র মধ্যে বাণিজ্যিক ও অর্থনৈতিক অংশিদারিত্বের বিষয়গুলির ওপর বিশেষ গুরুত্ব আরোপ করা হবে।
কেন্দ্রীয়লোকসেবাআয়োগ
কম্বাইন্ড জিও-সায়েন্টিস্ট  পরীক্ষা ২০২১ এর ফলাফল ঘোষিত
নয়াদিল্লি, ২৫ মার্চ ২০২১
ইউনিয়ন পাবলিক সার্ভিস কমিশন গত ২১ ফেব্রুয়ারি কম্বাইন্ড জিও-সায়েন্টিস্ট  পরীক্ষা নেয়। এই পরীক্ষায় ফলাফলের ভিত্তিতে যোগ্য প্রার্থীদের মেইন পরীক্ষার বসার জন্য আহ্বান জানানো হয়েছে। কমিশনের ওয়েবসাইটে প্রিলিমিনারি পরীক্ষার ফলাফল দেওয়া হয়েছে। কমিশনের পক্ষ থেকে জানানো হয়েছে প্রিলিমিনারি পরীক্ষায় উত্তীর্ণ প্রার্থীদের আগামী ১৭ ও ১৮ জুলাই মেইন পরীক্ষায় বসতে হবে। এজন্য প্রার্থীরা পরীক্ষা শুরু হওয়ার প্রায় তিন সপ্তাহ আগেই কমিশনের ওয়েবসাইট থেকে ই-অ্যাডমিট কার্ড ডাউনলোড করতে পারবেন। এই পরীক্ষায় প্রাপ্ত নম্বর এবং ভুল উত্তর দেওয়ার জন্য বাতিল হওয়া নম্বর চূড়ান্ত ফল প্রকাশের আগে কমিশনের ওয়েবসাইটে দেওয়া হবে। কমিশনের পক্ষ থেকে আরও জানানো হয়েছে, কোনও পরিস্থিতিতেই প্রার্থীদের পরীক্ষা কেন্দ্র বদলের আবেদন গ্রাহ্য করা হবে না।
কমিশনের কার্যালয় চত্বরে একটি সহায়তা কেন্দ্র রয়েছে। প্রার্থীরা এই কেন্দ্রে যে কোনও কাজের দিন বেলা ১০টা থেকে বিকেল ৫টা পর্যন্ত যোগাযোগ করে জিজ্ঞাস্য বিষয়ে তথ্য পেতে পারেন। এই সহায়তা কেন্দ্রে দূরাভাস নম্বরগুলি হ’ল - - 23388088, 23385271/23381125/23098543.
স্বরাষ্ট্র মন্ত্রক
দেশ জুড়ে কোভিড -১৯ সংক্রমণের বিরুদ্ধে লড়াই চালাতে যে লক ডাউন পরিস্থিতি চলছে সেই নিয়ন্ত্রণ বিধি থেকে কৃষিজাত পণ্য বিক্রেতা, অঙ্গনওয়ারি কর্মী এবং আয়ুশের সঙ্গে যুক্ত কর্মীদের এবং এই পরিষেবা ক্ষেত্র গুলি কে বিশেষ ছাড় দেওয়া হয়েছে
নতুন দিল্লি, ২ এপ্রিল, ২০২০
কোভিড-১৯ সংক্রমণের বিরুদ্ধে লড়াইয়ে,দেশ জুড়ে যে লক ডাউন বিধিনিষেধ চলছে,সে বিষয়ে কেন্দ্রীয় স্বরাষ্ট্র মন্ত্রক বেশ কত গুলি সমন্বিত নিয়মাবলী জারি করেছে। এই পরিস্থিতিতে বিশেষ কিছু পরিষেবা কে ছাড় দেওয়া হয়েছে। কোন কোন পরিষেবা কে লক ডাউন পরিস্থিতিতে ছাড় দেওয়া হয়েছে, সে বিষয়ে কিছু প্রশ্ন ওঠায়,কেন্দ্রীয় স্বরাষ্ট্র সচিব, রাজ্য গুলি কে লেখা নির্দেশনামায়, এই বিধিনিষেধ কালে কোন কোন ক্ষেত্র এবং পরিষেবা গুলি কে নিষেধাজ্ঞার বাইরে রাখা হয়েছে তা নির্দিষ্ট করে দিয়েছেন ।
রাজ্য গুলির সঙ্গে আলোচনা করে, এই লক ডাউনের বিধিনিষেধ কালে যে সমস্ত বিশেষ পরিষেবাগুলি কে বিধিনিষেধের আওতার বাইরে রাখা হয়েছে তা নিম্নে উল্লেখ করা হলো:কৃষিজাত পণ্যের সরাসরি বাজারে বিক্রি র সঙ্গে যুক্ত কর্মীশিশু, মহিলা, গর্ভবতী মহিলা দের খাদ্য ও পুষ্টি উপাদান যোগান দেওয়ার সঙ্গে যুক্ত অঙ্গনওয়ারি কর্মীআয়ুশ এর অধীনস্ত চিকিৎসা পরিষেবা এবং ওষুধ উৎপাদনের সঙ্গে যুক্ত কর্মী
(CG/PPM
নারীওশিশুবিকাশমন্ত্রক
পোষণ অভিযানের রূপায়ণ
নয়াদিল্লি, ২৫ জুলাই, ২০১৯
কেন্দ্রীয় সরকার ২০১৭ সালের ১৮ই ডিসেম্বর তিন বছরের জন্য পোষণ অভিযানের সূচনা করে। দেশে শূন্য থেকে ছ বছর বয়সী শিশু মৃত্যুর হার কমানো, অপুষ্টি জনিত সমস্যা রোধ, প্রতি বছর অন্তত দু শতাংশ হারে কম ওজনের শিশু জন্মানো রোধ, ছ থেকে ৫৯ মাসের মধ্যে শিশুদের এবং মহিলা ও যুবতীদের মধ্যে প্রতি বছর অন্তত তিন শতাংশ হারে অ্যানিমিয়া প্রতিরোধের লক্ষ্যে এই পোষণ অভিযান চালু হয়েছিল।
এই লক্ষ্যপূরণের জন্য রাজ্য সরকারগুলিকে সঙ্গে নিয়ে একাধিক কর্মসূচি পালন করা হয়ে থাকে। সচেতনতামূলক কর্মসূচির মাধ্যমে জন-আন্দোলন গড়ে তুলে পুষ্টির বিষয়ে সাধারণ মানুষকে শিক্ষিত করে তোলা হয়েছে। ৩৬টি রাজ্য এবং কেন্দ্রশাসিত অঞ্চলের সব জেলাতেই এই অভিযান চলছে।
কেন্দ্রীয় সরকার দেশজুড়ে ২০১৮-২২ এর মধ্যে এই কর্মসূচি চালাতে গতবছর জানুয়ারী মাসে ইউনিসেফের সঙ্গে যৌথ চুক্তিতে স্বাক্ষর করে। এই চুক্তি অনুযায়ী ইউনিসেফ পোষণ অভিযানে পোস্টার, হোর্ডিং, দৃশ্য-শ্রাব্য ছবি, জন-আন্দোলনের নীতি-নির্দেশিকা তৈরিতে সাহায্য করবে।
রাজ্যসভায় আজ এক প্রশ্নের লিখিত জবাবে এই তথ্য জানান কেন্দ্রীয় নারী ও শিশুকল্যাণ দপ্তরের মন্ত্রী স্মৃতি যুবিন ইরানী।
CG/SS/NS
(Visitor Counter : 292
কেন্দ্রীয়মন্ত্রিসভা
কেন্দ্রীয় মন্ত্রিসভা গার্হস্থ্য এলপিজি মূল্যে ক্ষতির জন্য রাষ্ট্রায়্ত্ব তেল বিপণন সংস্থাগুলির জন্য এককালীন ২২ হাজার কোটি টাকা সাহায্য মঞ্জুর করেছে
নয়াদিল্লি, ১২ অক্টোবর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে রাষ্ট্রায়্ত্ব তেল বিপণন সংস্থাগুলির জন্য এককালীন ২২ হাজার কোটি টাকা সাহায্য দেওয়ার পেট্রোলিয়াম ও প্রাকৃতিক গ্যাস মন্ত্রকের প্রস্তাবে অনুমোদন দেওয়া হয়েছে। এই অর্থ ইন্ডিয়ান অয়েল কর্পোরেশন লিমিটেড, ভারত পেট্রোলিয়াম কর্পোরেশন লিমিটেড এবং হিন্দুস্থান পেট্রোলিয়াম কর্পোরেশন লিমিটেডের মধ্যে ভাগ করে দেওয়া হবে।
এই অনুমোদনটি রাষ্ট্রায়ত্ত্ব তেল বিপণন সংস্থাগুলির ক্ষেত্রে আত্মনির্ভর ভারত অভিযান চালাতে সহায়ক হবে এবং ঘরোয়া বাজারে এলপিজি-র সরবরাহ বজায় রাখবে।
গার্হস্থ্য এলপিজি সিলিন্ডার নিয়ন্ত্রিত মূল্যে গ্রাহকদের কাছে আইওসিএল, বিপিসিএল এবং এইচপিসিএল সরবরাহ করে থাকে।
২০২০র জুন মাস থেকে ২০২২এর জুন মাস পর্যন্ত আন্তর্জাতিক বাজারে এলপিজি গ্যাসের মূল্য বৃদ্ধি পেয়েছে প্রায় ৩০০ শতাংশ। কিন্তু ঘরোয়া বাজারে এর দাম বেড়েছে মাত্র ৭২ শতাংশ। যার ফলে রাষ্ট্রয়ত্ত্ব তেল বিপণন সংস্থাগুলির ব্যাপক ক্ষতি হচ্ছে।
এই ক্ষতি সত্ত্বেও এই তিনটি রাষ্ট্রয়ত্ত্ব তেল বিপণন সংস্থা দেশে রান্নার জন্য জরুরি জ্বালানী সরবরাহ বজায় রাখার নিশ্চয়তা দিয়েছে।
PG/PM/NS
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ২২ ফেব্রুয়ারি, ২০২২
দেশব্যাপী টিকাকরণ অভিযানের আওতায় এপর্যন্ত ১৭৫.৮৩ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১ লক্ষ ৮১ হাজার ৭৫
মোট করোনা রোগীর ০.৪২ শতাংশ উপসর্গযুক্ত
করোনা থেকে সুস্থতার হার ৯৮.৩৮ শতাংশ
গত ২৪ ঘণ্টায় করোনা থেকে সুস্থ হয়েছেন ৩৪ হাজার ২২৬ জন। এই নিয়ে মোট করোনামুক্ত মানুষের সংখ্যা হল ৪ কোটি ২১ লক্ষ ৫৮ হাজার ৫১০
গত ২৪ ঘণ্টায় করোনা আক্রান্ত হয়েছেন ১৩ হাজার ৪০৫ জন
দৈনিক সংক্রমণের হার ১.২৪ শতাংশ
সাপ্তাহিক সংক্রমণের হার ১.৯৮ শতাংশ
২৪ ঘণ্টায় ১০ লক্ষ ৮৪ হাজার ২৪৭টি নমুনা পরীক্ষা করা হয়েছে। এই নিয়ে এপর্যন্ত মোট ৭৬.১২ কোটি নমুনা পরীক্ষা করা হল
CG/SD/SKD/
(Visitor Counter : 106
প্রধানমন্ত্রীরদপ্তর
বর্তমান সমস্যাসঙ্কুল সময়ে ভারতীয় অর্থনীতি এক উজ্জ্বল আশার আলো রূপে প্রতিভাত হয়েছে : প্রধানমন্ত্রী শ্রী নরেন্দ্র মোদী
নয়াদিল্লি, ১৯ আগস্ট, ২০২৩
ভারতীয় অর্থনীতি সম্পর্কে Moneycontrol ওয়েবসাইটে কয়েকটি নিবন্ধ ও তথ্যসমৃদ্ধ রেখাচিত্রের মাধ্যমে যে আশার কথা ব্যক্ত করা হয়েছে তার উল্লেখ করে প্রধানমন্ত্রী শ্রী নরেন্দ্র মোদী বলেছেন, দেশের অপ্রতিহত অগ্রগতি এবং ভারতীয় অর্থনীতির বিজয়যাত্রা এইভাবেই স্বীকৃতি পেয়েছে।
প্রধানমন্ত্রী তাঁর বার্তায় বলেছেন :
“বর্তমানের এই সমস্যাসঙ্কুল সময়কালে ভারতীয় অর্থনীতি সকলের কাছেই এক উজ্জ্বল আশার আলো হয়ে দাঁড়িয়েছে। আমাদের অর্থনীতির এই অপ্রতিহত অগ্রগতি ও শক্তি ভবিষ্যৎকে আরও সম্ভাবনাময় করে তুলেছে। এই ঘটনাকে আসুন আমরা স্মরণীয় করে রাখি যা ১৪০ কোটি ভারতবাসীর সমৃদ্ধিকে নিশ্চিত করে তুলবে।”
AC/SKD/DM
(
কয়লামন্ত্রক
কয়লা মন্ত্রকের আওতাধীন সংসদীয় পরামর্শক কমিটি'র কয়লা/লিগনাইট সংস্থাগুলির পরিবেশগত নিয়ম মেনে চলার বিষয় সম্পর্কে পর্যালোচনা
নতুন দিল্লি, ২৩ ফেব্রুয়ারি, ২০২২
কেন্দ্রীয় কয়লাখনি এবং সংসদীয় বিষয়ক মন্ত্রী শ্রী প্রহ্লাদ যোশী কয়লা/লিগনাইট সংস্থাগুলির পরিবেশগত নিয়ম মেনে চলার বিষয় নিয়ে আলোচনা করার জন্য আজ সংসদ ভবনে কয়লা মন্ত্রকের আওতাধীন সংসদীয় পরামর্শক কমিটির একটি বৈঠকে পৌরোহিত্য করেছেন । এই বৈঠকে কয়লাখনি ও রেল প্রতিমন্ত্রী শ্রী রাওসাহেব পাতিল দানভে উপস্থিত ছিলেন ।
পর্যালোচনা বৈঠকে শ্রী প্রহ্লাদ যোশী কমিটির সদস্যদের কয়লা /লিগনাইট খনিতে খননকাজের ক্ষেত্রে নিরাপত্তা, পরিবেশ সুরক্ষার বিষয় সম্পর্কে জানান। তিনি বলেন খননকাজ চালানোর সময় পরিবেশ সুরক্ষার বিষয়টি গুরুত্বপূর্ণ । কয়লা/লিগনাইট সংস্থাগুলি সেই পরিবেশগত বিধি ও আইন মেনে কাজ চালাচ্ছে কিনা তার ওপর নজরদারি চালানোর আহ্বান জানান শ্রী যোশী ।
কয়লা মন্ত্রকের সচিব পর্যালোচনা বৈঠকে মন্ত্রককে পরামর্শদানের জন্য সুস্থায়ী উন্নয়ন কমিটি গঠন, পরিকল্পনা এবং পর্যবেক্ষণের বিষয় নিয়ে সংসদীয় কমিটিকে অবহিত করেন । তিনি কমিটিকে আরও জানান যে, মন্ত্রক এবং কয়লা/লিগনাইট সংস্থাগুলি পরিবেশগত সুরক্ষা বিষয়ের ওপর প্রতিবেদন, ভিডিও প্রস্তুত করেছে । কয়লা মন্ত্রকের যুগ্ম সচিব বলেন, কয়লা ও লিগনাইট সংস্থাগুলির পরামর্শে খনি এলাকায় বৃক্ষরোপণ, খনির জল ব্যবহার, ইকোপার্কের উন্নয়ন ইত্যাদির বিষয়ে একটি কর্মপরিকল্পনা তৈরি করা হয়েছে ।
পর্যালোচনা বৈঠকে উপস্থিত সংসদীয় কমিটির সদস্যরা পরিবেশগত সুরক্ষা ও সমাজের সুবিধার জন্য মন্ত্রক এবং কয়লা/লিগনাইট সংস্থাগুলির গৃহীত পদক্ষেপের উচ্ছ্বসিত প্রশংসা করেন । বৈঠকে সিআইএল, এনএলসিআইএল-এর সিএমডি সহ অন্য ব্যাক্তিরা উপস্থিত ছিলেন ।
CG/SS/RAB
(Visitor Counter : 110
অর্থমন্ত্রক
দেওয়ালী উপলক্ষ্যে পেট্রোল ও ডিজেলের উপর অন্তঃশুল্ক হ্রাসের ঘোষণা
নতুন দিল্লি, ৩ নভেম্বর, ২০২১
কেন্দ্র আগামীকাল থেকে পেট্রোলের উপর ৫ টাকা এবং ডিজেলের উপর ১০ টাকা অন্তঃশুল্ক ছাড় দেওয়ার ঘোষণা করেছে। পেট্রোল ও ডিজেলের দাম এর ফলে কমে যাবে।
ডিজেলের উপর অন্তঃশুল্ক হ্রাসের পরিমাণ পেট্রোলের থেকে দ্বিগুণ করা হয়েছে। কঠোর পরিশ্রমী ভারতীয় কৃষকরা এর ফলে উপকৃত হবেন। লকডাউনের সময় এরা দেশের অর্থনীতিকে সচল রেখেছিলেন। ডিজেলের দাম কমানোর ফলে আসন্ন রবি মরশুমে কৃষকদের সুবিধা হবে।
সম্প্রতি আন্তর্জাতিক বাজারে অপরিশোধিত তেলের মূল্য বৃদ্ধি হয়েছে। এর ফলে দেশীয় বাজারে পেট্রোল ও ডিজেলের দাম বেড়েছে। সারা পৃথিবীতে জ্বালানীর ঘাটতি দেখা দেওয়ায় মূল্য বৃদ্ধি হয়েছে। ভারতে যাতে জ্বালানীর ঘাটতি না হয়, সরকার তা নিশ্চিত করেছে এবং আমাদের চাহিদা অনুযায়ী পেট্রোল ও ডিজেলের সরবরাহ বজায় রাখা হয়েছে।
ভারতের উচ্চাকাঙ্খী জনসাধারণের জন্য কোভিড পরবর্তী সময়ে অর্থনীতির মন্দাভাব কাটতে শুরু করেছে। নির্মাণ, পরিষেবা অথবা কৃষি – সব ক্ষেত্রেই অর্থনীতির পুনরুদ্ধার হচ্ছে। অর্থনীতি চাঙ্গা করার জন্য সরকার তাই ডিজেল ও পেট্রোলের উপর অন্তঃশুল্ক হ্রাসের সিদ্ধান্ত নিয়েছে। এর ফলে পেট্রোল ও ডিজেলের ব্যবহার বাড়বে, মূল্য বৃদ্ধি কমবে, দরিদ্র ও মধ্যবিত্ত শ্রেণী এর থেকে উপকৃত হবেন। রাজ্যগুলিকে পেট্রোল ও ডিজেলের উপর ভ্যাটের পরিমাণ হ্রাসের আবেদন জানানো হয়েছে।
CG/CB/SFS
(Visitor Counter : 161
প্রধানমন্ত্রীরদপ্তর
টোকিও অলিম্পিক্স ২০২০এ রৌপ্য পদক জয়ে রবি কুমার দাহিয়াকে প্রধানমন্ত্রীর অভিনন্দন
নতুনদিল্লি, ৫ই আগস্ট, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে কুস্তিতে রৌপ্য পদক জয়ের জন্য রবি কুমার দাহিয়াকে অভিনন্দন জানিয়েছেন। তিনি তাঁকে অসাধারণ কুস্তিগির বলে উল্লেখ করেছেন।
এক ট্যুইট বার্তায় প্রধানমন্ত্রী বলেছেন;
“রবি কুমার দাহিয়া একজন অসাধারণ কুস্তিগির! তাঁর লড়াই করার মানসিকতা এবং উৎসাহ অনবদ্য। #Tokyo2020 রৌপ্য পদক জয়ের জন্য তাঁকে অভিনন্দন জানাই। ভারত তাঁর সাফল্যে গর্বিত।“
CG/CB
(
প্রধানমন্ত্রীরদপ্তর
আমেদাবাদে হাসপাতালে অগ্নিকান্ডে প্রাণহানির ঘটনায় শোকপ্রকাশ প্রধানমন্ত্রীর
নয়াদিল্লী, ৬ আগস্ট, ২০২০
আমেদাবাদে হাসপাতালে অগ্নিকান্ডের জেরে প্রাণহানির ঘটনায় শোকপ্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, ‘আমেদাবাদে হাসপাতালে অগ্নিকাণ্ডের ঘটনায় গভীর শোকাহত। নিহতদের পরিবারের প্রতি সমবেদনা জানাই। আহতদের দ্রুত আরোগ্য কামনা করছি। পরিস্থিতি নিয়ে মুখ্যমন্ত্রী বিজয় রুপানীজি এবং মেয়র বিজল প্যাটেলের সঙ্গে কথা বলেছি। প্রশাসনের পক্ষ থেকে দূর্ঘটনাগ্রস্থদের সম্ভাব্য সবরকম সাহায্য দেওয়া হবে।’
(CG/SS/NS
প্রধানমন্ত্রীরদপ্তর
নভরোজ উপলক্ষ্যে প্রধানমন্ত্রীর শুভেচ্ছা
নতুন দিল্লি, ১৬ আগস্ট, ২০২৩
প্রধানমন্ত্রী শ্রী নরেন্দ্র মোদী পার্সি নববর্ষ নভরোজ উপলক্ষ্যে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“নভরোজ মুবারক!
পার্সি নববর্ষ উপলক্ষ্যে শুভেচ্ছা। পার্সি সম্প্রদায়ের সংস্কৃতি ও ঐতিহ্য নিয়ে ভারত অত্যন্ত গর্বিত। জাতির প্রগতিতে এই সম্প্রদায়ের উল্লেখযোগ্য ভূমিকা রয়েছে। নতুন বছর সুখ, সুস্বাস্থ্য ও সমৃদ্ধিতে ভরপুর হয়ে উঠুক।”
AC/SD/SKD
(
স্বরাষ্ট্র মন্ত্রক
প্রতিবেশী দেশগুলির সঙ্গে ভারতের সীমান্ত দেশ বিরোধী কার্যকলাপে ব্যবহার না করা যা তা সুনিশ্চিত করেছে সশস্ত্র সীমাবলের জওয়ানরা : অমিত শাহ
নয়াদিল্লি, ১৯ ডিসেম্বর, ২০১৯
প্রতিবেশী বন্ধু দেশগুলির সঙ্গে ভারতের সীমান্তে দেশ বিরোধী কার্যকলাপ রোধ করার বিষয়টি সুনিশ্চিত করছে সশস্ত্র সীমাবলের জওয়ানরা, জানালেন কেন্দ্রীয় স্বরাষ্ট্র মন্ত্রী অমিত শাহ। তিনি বলেন, ভারতের সঙ্গে প্রতিবেশী দেশ নেপাল ও ভুটানে প্রায় ২ হাজার ৪৫০ কিলোমিটার মুক্ত সীমান্ত রয়েছে। এই সীমান্ত দিয়ে অনুপ্রবেশকারীদের রুখতে সশস্ত্র সীমাবলের জওয়ানরা দায়িত্বের সঙ্গে কাজ করে চলেছেন। সশস্ত্র সীমাবলের ৫৬তম স্হাপনা দিবস উপলক্ষ্যে দিল্লীতে আয়োজিত এক অনুষ্ঠানে একথা জানান তিনি। কেন্দ্রীয় স্বরাষ্ট্র মন্ত্রী বলেন, ভারত-নেপাল সীমান্ত দিয়ে গত এক বছরে ৫০ জন পাকিস্হানী অনুপ্রবেশকারীকে গ্রেপ্তার করেছে জওয়ানরা। এর পাশাপাশি ৩৮০ কোটি টাকার চোরাই মাদক আটক করা হয়েছে।
শ্রী শাহ আরও বলেন, ২০২০ সালের মধ্যে সশস্ত্র সীমাবলে গেজেটেড এবং নন গেজেটেড পদে প্রায় ১২ হাজার শূন্যপদ পূরণ করা হবে। সশস্ত্র সীমাবলকে আরও শক্তিশালী করতে এই উদ্যোগ নেওয়া হচ্ছে। তিনি বলেন, জওয়ানদের কল্যাণে কেন্দ্রীয় সরকার একাধিক উদ্যোগ নিয়েছে। জওয়ানরা যাতে তাদের পরিবারের সঙ্গে বছরে অন্তত ১০০ দিন কাটাতে পারে, তা সুনিশ্চিত করতেও উদ্যোগ নিয়েছে সরকার। নকশাল প্রভাবিত এলাকায় এসএসবি জওয়ানদের ছেলেমেয়েদের পঠন-পাঠনের সুবিধার্থে বিদ্যালয় খোলা হয়েছে এবং বিভিন্ন দক্ষতা উন্নয়ন কর্মসূচিও হাতে নেওয়া হয়েছে। খেলাধুলায় এসএসবি জওয়ানদের দক্ষতার প্রশংসা করে কেন্দ্রীয় স্বরাষ্ট্র মন্ত্রী বলেন, আগামীদিনে তাঁরা অলিম্পিকে দেশের হয়ে প্রতিনিধিত্ব করবেন।
দেশের নাগরিকদের সুরক্ষায় সীমান্তে ও নকশাল প্রভাবিত এলাকায় নিষ্ঠা এবং বছরভর দায়িত্বের সঙ্গে কর্তব্য পালনের জন্য এসএসবি জওয়ানদের প্রশংসা করেন কেন্দ্রীয় স্বরাষ্ট্র মন্ত্রী। তিনি বলেন, এসএসবি জওয়ানরা তাঁদের নিজের জীবনের আগে সবসময় দায়িত্ব পালন করে থাকেন। দেশের প্রতি পুলিশ বাহিনীর এই অবদানের জন্য কেন্দ্রীয় সরকার জাতীয় পুলিশ স্মারক স্হলের উন্নয়ন করেছে বলেও তিনি জানান। অনুষ্ঠানে কেন্দ্রীয় স্বরাষ্ট্র মন্ত্রী স্মারক স্হল পরিদর্শন করেন এবং শ্রদ্ধা জ্ঞাপন করেন। তিনি এসএসবি জওয়ানদের প্যারেডে অভিভাদন গ্রহণ করেন। শ্রী শাহ এসএসবি ঘিতরর্ণি ২৫ নম্বর ব্যাটেলিয়ানের জওয়ান এবং আধিকারিকদের সাহসিকতা পুরস্কার প্রদান করেন।
কেন্দ্রীয় স্বরাষ্ট্র মন্ত্রী জানান, সীমান্ত সুরক্ষা না থাকলে, বিশেষ করে অনুপ্রবেশ এবং সীমান্ত পারের সন্ত্রাস দমন, চোরাচালান, মাদক পাচার, জাল টাকা, গরু পাচার রোধ না হলে কখনই একটি দেশ বিশ্বের মধ্যে শক্তিশালী অর্থনৈতিক দেশ হিসেবে গড়ে উঠতে পারেনা।
দেশের নির্বাচনে সাধারণ মানুষের জীবন রক্ষায় এবং প্রাকৃতিক বিপর্যয় মোকাবিলায় এসএসবি জওয়ানরা দায়িত্বের সঙ্গে কাজ করে থাকেন বলেও তিনি জানান।
এসএসবি কেন্দ্রীয় সশস্ত্র পুলিশ বাহিনীতে মহিলাদের অন্তর্ভুক্ত করেছে। তিনি বলেন, বর্তমানে এসএসবি-তে ২২ জন মহিলা জওয়ান রয়েছেন যাঁরা কঙ্গোয় রাষ্ট্রপুঞ্জের শান্তিরক্ষী বাহিনীতে যোগ দিয়েছেন।
CG/SS /NS
(Visitor Counter : 84
প্রধানমন্ত্রীরদপ্তর
প্রধানমন্ত্রী বৃহস্পতিবার কিষাণ মান ধন যোজনার সূচনা করবেন আন্ন - দাতাদের জীবন সুরক্ষিত করতে এই যোজনা
ঝাড়খন্ডে একলব্য মডেলের ৪০০টি আবাসিক বিদ্যালয় উদ্বোধন করবেন
প্রধানমন্ত্রী রাঁচিতে ঝাড়খন্ডের নতুন বিধানসভা ভবনেরও উদ্বোধন করবেন
নয়াদিল্লি, ০৯ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আগামী ১২ই সেপ্টেম্বর বৃহস্পতিবার ঝাড়খন্ডের রাঁচিতে কিষাণ মান ধন যোজনার সূচনা করবেন।
এই যোজনার মাধ্যমে ৫ কোটি ক্ষুদ্র ও প্রান্তিক চাষীর জীবন সুরক্ষিত হবে। এছাড়াও, ৬০ বছর বয়সী কৃষকরা মাসিক ৩ হাজার টাকা পেনশন সুবিধা পাবেন।
আগামী তিন বছরে এই কর্মসূচি রূপায়ণে খরচ ধরা হয়েছে ১০ হাজার ৭৭৪ কোটি টাকা।
বর্তমানে যে সমস্ত ক্ষুদ্র ও প্রান্তিক কৃষকের বয়স ১৮ থেকে ৪০ বছরের মধ্যে, তাঁরা সকলেই এই কর্মসূচির সুযোগ-সুবিধা গ্রহণে আবেদন করতে পারবেন।
পিএম-কিষাণ প্রকল্পের কিস্তি বা অভিন্ন পরিষেবা কেন্দ্রের মাধ্যমে কৃষকরা মাসিক পেনশনের অর্থ পাবেন।
উপজাতি অধ্যুষিত এলাকাগুলিতে উপজাতি গোষ্ঠীভুক্ত ছাত্রছাত্রীদের উচ্চ প্রাথমিক সেকেন্ডারি ও সিনিয়র সেকেন্ডারি স্তরে গুণগতমানের শিক্ষা প্রদানে প্রধানমন্ত্রী শ্রী মোদী একলব্য মডেলের ৪০০টি আবাসিক বিদ্যালয়েরও উদ্বোধন করবেন।
এছাড়াও, প্রধানমন্ত্রী রাঁচিতে ঝাড়খন্ডের নতুন বিধানসভা ভবনের উদ্বোধন এবং নব-সচিবালয় ভবনের ভিত্তিপ্রস্তর স্থাপন করবেন।
সফরকালে শ্রী মোদী সাহেবগঞ্জে একটি মাল্টিমোডাল টার্মিনালেরও উদ্বোধন করবেন।
CG/BD/SB
(Visitor Counter : 85
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য – ১
সুস্থতার হার বেড়ে ৪১.৫৭ শতাংশ
নয়াদিল্লি, ২৫ মে, ২০২০
কোভিড-১৯ সংক্রমণ মোকাবিলা ও প্রতিরোধে রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকার পর্যায়ক্রমে একাধিক সুপরিকল্পিত এবং কার্যকর পদক্ষেপ নিচ্ছে। পরিস্তিতির ওপর উচ্চ পর্যায়ে নিরন্তর নজরদারি চালানো হচ্ছে এবং পরিস্থিতির পর্যালোচনা করা হচ্ছে।
দেশে এখনও পর্যন্ত ৫৭ হাজার ৭২০ জন সুস্থ হয়েছেন। গত ২৪ ঘন্টায় সুস্থ হয়েছেন ৩ হাজার ২৮০ জন। এর ফলে, সুস্থতার হার বেড়ে দাঁড়িয়েছে ৪১.৫৭ শতাংশ। দেশে করোনায় আক্রান্তের সংখ্যা এখন ১ লক্ষ ৩৮ হাজার ৮৪৫। এর মধ্যে ৭৭ হাজার ১০৩ জন ব্যক্তি চিকিৎসাধীন রয়েছেন। এদের ওপর তীক্ষ্ণ নজর রাখা হচ্ছে।
কোভিড-১৯ সম্পর্কে প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
CG/BD/SB
(
প্রধানমন্ত্রীরদপ্তর
দীপাবলি উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৪ অক্টোবর, ২০২২
দীপাবলি উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। তিনি আশা প্রকাশ করেন এই আলোর উৎসব আনন্দ নিয়ে আসুক এবং তিনি সকলের সুস্বাস্থ্য কামনা করেন।
প্রধানমন্ত্রী এক ট্যুইটে বলেছেন;
“শুভ দীপাবলি উপলক্ষে সকলকে শুভেচ্ছা। উজ্জ্বলতা এবং দীপ্তিময়তার সঙ্গে যুক্ত দীপাবলি। এই শুভ উৎসব আরো বেশি আনন্দবর্ধক হোক এবং সকলের ভালো হোক। আশা করবো আপনারা পরিবার এবং বন্ধুর সঙ্গে সুন্দর দীপাবলি কাটান।”
(PG/AB/ NS